text: Grøn satsning på 650 millioner
  17 juli 2013 kl. 13.32
  Region Syddanmark vil i samarbejde med 16 kommuner satse 650 millioner kroner over tre år på energibesparelser.
  Planen vil give et stort antal job svarende til 1.000 årsværk og årlige energibesparelser på 50 millioner kroner. Investeringerne bliver tjent hjem i løbet af 13 år.
  Investeringerne omfatter efterisoleret, nye vinduer og døre, udskiftning af belysning, ventilation og varmeanlæg samt solcelleanlæg i offentlige bygninger.
  Energibesparelsen er beregnet til ca. 74.000 MWh om året. Det svarer til 46.250 personers årlige el-forbrug.
  CO2-udledningen reduceres med omkring 17.000 ton om året. Det er den mængde kuldioxid , som 2.048 personer lukker ud om året.
  Energistyrelsen regner med, at den nuværende udledning er på 8,3 ton for hver indbygger om året.
  
  I gang næste år
  En del af de foreslåede energiprojekter skal konkretiseres og udvikles mere, men opgaver til omkring 20 procent af de 650 millioner er klar til at blive sat i gang i begyndelsen af 2014.
  En kommune som Varde er klar til at kaste 90 millioner kroner ind i puljen.
  Regionen og kommunerne håber på at få et tilskud på 32 millioner kroner fra Den Europæiske Investeringsbank.
  Følgende Syd- og Sønderjyske kommuner deltager: Esbjerg, Fanø, Kolding, Sønderborg, Vejen, Vejle, Varde og Tønder.
  Det er tanken, at det samlede projekt skal bidrage til at udvikle nye tekniske muligheder for energibesparelser.
  